**Isle of Wight**

  
Vist i England

|  |  |
| --- | --- |
| Status: | Seremonielt grevskap og enhetlig myndighet |
| Region: | Sørøst-England |
| Adm. senter: | Newport |
| Areal:-Totalt: | 380 km² |
| Befolkning:-Totalt:-Tetthet: | 134 867 *(2002)*355/km² |
| ISO 3166-2: | GB-IOW |
| ONS-kode: | 00MW |
| NUTS 3: | UKG11 |

---


**Isle of Wight** (av innbyggerne i dagligtale kalt for «The Island») er en øy ved sørkysten av England. Den er lokalisert rundt 6 km utenfor kysten av Hampshire, rett utenfor Southampton, og er adskilt fra det britiske fastlandet ved sundet Solent. Den utgjør et grevskap, Isle of Wight, som ikke er delt inn i flere distrikter og derfor i praksis fungerer som en enhetlig myndighet. Den tilhører regionen Sørøst-England. Administrasjonsbyen er Newport. Øya utgjør også en valgkrets som velger kun ett parlamentsmedlem, og er dermed den mest folkerike valgkretsen i England. Fram til 1995 hadde øya, akkurat som Kanaløyene Jersey og Guernsey, egen guvernør.

Øya har vært hjemmet til poetene Swinburne og Tennyson, foruten også dronning Victoria som bygde hennes meget avholdte sommerbolig og endelige hjem Osborne House ved East Cowes. Isle of Wight har en maritim og industriell tradisjon som omfatter skipsbygging, seilmaking, framstilling av flybåter, verdens første luftputefartøy, og utvikling og utprøving av Storbritannias romraketter. Øya er vert for årlige festivaler, inkludert musikkfestivalene Bestival og Isle of Wight-festivalen, sistnevnte var i 1970 den største rockehendelsen som noensinne har vært arrangert. Det er også et bevart dyreliv og en del av de rikeste klipper og steinbrudd for fossiler etter dinosaurer i Europa.

Den raskeste offentlige transporten til fastlandet er til og fra Southsea i Portsmouth med luftputefartøy, og det går også fem fergelinjer over Solent.

Historie
--------

Festningen Carisbrooke Castle rett utenfor Carisbrooke
Wight ble en øy mot slutten av siste istid, da Solentsundet ble dannet og skilte den fra fastlandet. Den tilhørte det keltiske området, og ble av romerne kalt *Vectis*. Keiser Vespasian tok øya under sitt felttog til Britannia.

I middelalderen ble øya bosatt av jyder, som så ble erstattet av sakserne. Normannerne opprettet tittelen herre av Wight, og grunnla Carisbrooke kloster og festningen Carisbrooke Castle. Øya kom ikke helt under kongens kontroll før den ble solgt til Edvard I i 1293 av den siste herskeren, «dronningen av Wright», som den døende lady Isabella de Fortibus ble kalt.

Den eldste byen var Newtown, ved en stor naturlig havn på nordvestsiden. Under et fransk angrep i 1377 ble det meste av øya, og andre bosetninger, ødelagt. Byen kom dermed i skyggen av Newport, som ligger slik til at den lettere kunne forsvares.

Henrik VIII grunnla festningsverker ved Yarmouth, East og West Cowe og Sandown etter at han hadde opprettet en permanent base for den britiske marine i Portsmouth. Mye av bygningsmaterialene kom fra klosteret, som kongen hadde lagt ned. I 1545 forsvarte Richard Worsley øya mot franske angrep. Etter den spanske armada i 1588 ble det bygget nye festningsverker rundt slottet mellom 1597 og 1602 for å forsvare øya mot eventuelle ytterligere spanske invasjonsforsøk.

Elizabeth I forsøkte å blåse liv i den gamle byen Newtown, og gjorde dette ved å opprette to parlamentsseter for byen. Dette førte til at den ble den mest beryktede av Englands råtne valgkretser. Da den store reformloven fjernet setene i 1832 var det bare 14 hus og 23 stemmeberettigede igjen i byen. Loven fjernet også to seter i Newport og to i Yarmouth, og erstattet dem med det ene sete øya har i dag.

Under den engelske borgerkrig flyktet kong Karl I til Wight, hvor han trodde at guvernør Robert Hammond ville ha sympati for ham. Hammond fengslet isteden kongen inne i Carisbrooke Castle.

Kart over Isle of Wight ca. 1888
Under lokalstyrereformen i 1888 ble øya lagt under Hampshire. Dette førte til en kampanje for selvstyre, og i 1890 ble et eget grevskapsråd opprettet.

I 1974 var det planer om å innlemme Wight i Hampshire igjen, men i siste øyeblikk ble dette omgjort. Ettersom dette ikke var planlagt var ikke loven som var vedtatt klar for endringen, og øya måtte derfor få en vanlig grevskapsstrukter med inndeling i distrikter. Den ble dermed delt i Medina og South Wight, som hadde et felles grevskapsråd. Etter at systemet med enhetlige myndigheter var innført kunne man endre dette, slik at 1. april 1995 ble distriktene slått sammen til en enhetlig myndighet. Det eneste formelle administrative båndet til Hampshire er grevskapenes felles politistyrke.

Dronning Victoria bodde på Wight i flere år, og øya ble derfor et feriested for flere av Europas kongelige som var i slekt med henne. I 1897 ble verdens første radiostasjon opprettet av Marconi ved Needlesbatteriet på øyas vestspiss.

I 1904 dukket det opp en mystisk sykdom som drepte bikoloniene på Isle of Wight. Den utslettet nesten alle bier på øya, og i 1907 kom den over til fastlandet og desimerte biebestanden på De britiske øyer. Den er kjent som *Isle of Wight Disease* («Isle of Wight-sykdommen»), og kunne ikke forklares før man i 1921 sporet den til parasitten *Acarapis woodi*. Parasitten har siden spredd seg til store deler av verden.

Kultur
------

### Isle of Wight-festivalen

Isle of Wight-festivalen er en av de fremste musikkfestivalene i verden. I 1968 og 1969 ble det holdt to små konserter nær Tennyson Down på vestsiden av øya. I 1970 ble disse fulgt av en stor festival, som blant annet er kjent for at det var Jimi Hendrix' siste offentlige opptreden. Festivalen tiltrakk seg et publikum på hele 700 000, mens øya selv har en befolkning på knapt 100 000 innbyggere. Festivaler ble holdt i noen år før det tok slutt, men i 2002 ble tradisjonen gjenopplivet.

Referanser
----------

1. ↑  «Isle of Wight Festival history» Arkivert 28. november 2009 hos Wayback Machine.. *Redfunnel.co.uk*.
2. ↑  «Isabella de Fortibus, ‘Queen of the Wight’», *English Heritage*
3. ↑  «Isle of Wight Disease: Wiped Out The Bees», *On the Wright* 3. mai 2006
4. ↑  Lowe, E. E. (21. mars 1918): «Bee Disease» i: *Nature* **101**, s. 47-48, doi:10.1038/101047a0
5. ↑  Bond, C. J. (7. juli 1921): «Pathogenic Organisms in the Pollen of Flowers and Disease in Bees» i: *Nature* **107**, 584 doi:10.1038/107584a0
6. ↑  «Concerts with Record Attendance». *Noiseaddicts.com*.

Eksterne lenker
---------------

* Offisielt nettsted Rediger på Wikidata

* (en) Isle of Wight – kategori av bilder, video eller lyd på Commons Rediger på Wikidata

* (en) Isle of Wight – galleri av bilder, video eller lyd på Commons Rediger på Wikidata

|  |  |
| --- | --- |
|  | Wiktionary: Isle of Wight – ordbokoppføring |

 Isle of Wight hos Wikivoyage

* Isle of Wight i Open Directory Project
* Bilder fra Isle of Wight i arkivet til English Heritage

| * v
* d
* r
Seremonielle grevskap i England |
| --- |
| Englands flagg | 
* Bedfordshire
* Berkshire
* City of Bristol
* Buckinghamshire
* Cambridgeshire
* Cheshire
* Cornwall
* Cumbria
* Derbyshire
* Devon
* Dorset
* Durham
* East Riding of Yorkshire
* East Sussex
* Essex
* Gloucestershire
* Hampshire
* Herefordshire
* Hertfordshire
* Isle of Wight
* Kent
* Lancashire
* Leicestershire
* Lincolnshire
* City of London
* Merseyside
* Norfolk
* Northamptonshire
* Northumberland
* North Yorkshire
* Nottinghamshire
* Oxfordshire
* Rutland
* Shropshire
* Somerset
* South Yorkshire
* Staffordshire
* Stor-London
* Stor-Manchester
* Suffolk
* Surrey
* Tyne and Wear
* Warwickshire
* West Midlands
* West Sussex
* West Yorkshire
* Wiltshire
* Worcestershire

 | Storbritannias flagg |

| * v
* d
* r
Distrikter i Sørøst-England |
| --- |
| Englands flagg | Adur **·** Arun **·** Ashford **·** Aylesbury Vale **·** Basingstoke and Deane **·** Bracknell Forest **·** Brighton and Hove **·** Canterbury **·** Cherwell **·** Chichester **·** Chiltern **·** Crawley **·** Dartford **·** Dover **·** Eastbourne **·** East Hampshire **·** Eastleigh **·** Elmbridge **·** Epsom and Ewell **·** Fareham **·** Gosport **·** Gravesham **·** Guildford **·** Hart **·** Hastings **·** Havant **·** Horsham **·** Lewes **·** Maidstone **·** Medway **·** Mid Sussex **·**  Milton Keynes **·** Mole Valley **·** New Forest **·** Oxford **·** Portsmouth **·** Reading **·** Reigate and Banstead **·** Rother **·** Runnymede **·** Rushmoor **·** Sevenoaks **·** Shepway **·** Slough **·** Southampton **·** South Bucks **·** South Oxfordshire **·** Spelthorne **·** Surrey Heath **·** Swale **·** Tandridge **·** Test Valley **·** Thanet **·** Tonbridge and Malling **·** Tunbridge Wells **·** Vale of White Horse **·** Waverley **·** Wealden **·** West Berkshire **·** West Oxfordshire **·** Wight **·** Winchester **·** Windsor and Maidenhead **·** Woking **·** Wokingham **·** Worthing **·** Wycombe | Storbritannias flagg |
| *Administrative grevskap med flere distrikter: Berkshire - Buckinghamshire - East Sussex - Hampshire - Kent - Oxfordshire - Surrey - West Sussex* |

| * v
* d
* r
De internasjonale øylekene |
| --- |
| Arrangørsted | 
* Man 1985
* Guernsey 1987
* Færøyene 1989
* Åland 1991
* Wight 1993
* Gibraltar 1995
* Jersey 1997
* Gotland 1999
* Man 2001
* Guernsey 2003
* Shetland 2005
* Rhodos 2007
* Åland 2009
* Wight 2011
* Bermuda 2013
* Jersey 2015
* Gotland 2017
* Gibraltar 2019
* *Guernsey 2023*
* *Orknøyene 2025*

 |
| Medlemmer | 
* Alderney
* Bermuda
* Caymanøyene
* Falklandsøyene
* Frøya
* Færøyene
* Gibraltar
* Gotland
* Grønland
* Guernsey
* Hebridene
* Hitra
* Jersey
* Man
* Menorca
* Orknøyene
* Prince Edward Island
* Rhodos
* Saaremaa
* Sark
* Shetland
* St. Helena
* Wight
* Ynys Môn
* Åland

 |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Store Danske Encyklopædi **·** Encyclopædia Britannica **·** Vision of Britain **·** Brockhaus Enzyklopädie **·** Brockhaus Enzyklopädie **·** Nationalencyklopedin **·** VIAF **·** VIAF **·** GND **·** LCCN **·** BNF **·** BNF **·** BNF (data) **·** BNF (data) **·** LIBRIS **·** SUDOC **·** NKC **·** BNE **·** GeoNames **·** GeoNames **·** GeoNames **·** MusicBrainz
 |